जिन लड़कियों की माताओं ने प्रेग्नेंसी के दौरान 12 हफ्ते तक बुखार और दर्द खत्म करने वाली दवा पैरासिटेमॉल ली थी, उनकी बच्चियों को सामान्य से छह हफ्ते पहले ही रजस्वला होना पड़ा था। बता दें कि आमतौर पर लड़कियां 13 साल की उम्र में रजस्वला होती हैं। जबकि, 11 साल की औसत उम्र में उनके स्तन विकसित होते हैं। जबकि, पेनकिलर खाने वाली महिलाओं की बच्चियों में स्तनों का विकास और रजस्वला होने के मामले 11 साल से भी कम उम्र में देखे गए। डेनमार्क की आरहुस यूनिवर्सिटी के रिसर्चर आंद्रेयास अरनेस्ट ने बताया कि वैसे तो पैरासिटेमॉल को गर्भावस्था के दौरान इस्तेमाल के लिए सुरक्षित माना जाता है, लेकिन रिसर्च ने इस बारे में दोबारा विचार करने को मजबूर कर दिया है।